Daoust dezhañ bezañ kejet teir gwezh gant ar C’hentañ ministr Ariel Sharon n’eo ket deuet an Aotrou Powell da lakaat lu Israel da vont kuit « hep dale » eus kerioù adaloubet Sisjordania. Koulskoude e oa bet goulennet groñs kement-se gant George W. Bush ouzh an Israelianed a-raok troiad ar sekretour-Stad amerikan. Yasir Arafat, en tu dioutañ, en doa goulennet dec’h e vefe lakaet « diarbennoù etrebroadel mallus » e pleustr evit cheñch stad an traoù a ya muioc’h-mui war washaat o vezañ ma n’eo ket deuet Colin Powell da dizhout e bal.